Den Vest-Sjællandske Avis, 1819-07-31
Oversigt over Dagens udenlandske Nyheder. Den hertugelige Sachsen-Gothaiske Commissair for det Jenaiske Universitets Anliggender har publiceret en Bekiendtgiørelse for at berigtige Meningerne om Hofraad Okens Afskedigelse, den indeholder en skarp Dadel over hans politiske Skrive- og Fremstillingsmaade, og afgiver den Forsikkring, at aldeles ikke nogen udenlandsk Jndflydelse har fundet Sted ved hans Afsættelse. Det Rygte har nemlig været i Omløb blandt Publikum, at en Monark, som er almindelig agtet for sin Høimodighed har bevirket denne og nogle lignende Begivenheder). Det hedder, at Oken vil begive sig til Prinds Maximilian af Neuwied for at hielpe ham med at udarbeide den Naturhistoriske Deel af hans – J den Preussiske StatstiReise til Brasilien. dende meddeles den Efterretning, at den bekiendte Oberste von Massenbach er bleven dømt til Cassation og til en 14 Aars Fæstnings=Arrest, og tillige en udførlig Forklaring om denne Mands Levnets Omstændigheder og Forhold. Han er født i 1757 i Schmalkalden, og er en Søn af en Hessisk Overforstmester; i Aaret 1786 gik han i Preussisk Krigstieneste, og tiente sig op i Generalstaben; i Aaret 1806 tiente han under Fyrsten af Hohenlohe som Oberst og Generalqvarteermester-Lieutenant, hvorved det var hans Kald, at lede den Armees Marsch, som Fyrsten commanderede fra Magdeborg til Stettin; Armeen maatte capitulere ved Prenzlau; man beskyldte ham for, at have været Aarsag dertil, ved den slette Maade hvorpaa han leddede Marschen, og han kom ud af den active Tieneste uden at faae sin Afskeed. – Da i 1815 Storhertugdømmet Posen tilfaldt Preussen, saa aflagde han paa nye en Hyldingseed til Kongen i Anledning af Besiddelsen af Godset Bialokosk, som Kongen i forrige Tider havde skiænket ham. Sagen angaaende Capitulationen ved Prenzlau er bleven suprimeret, da han den 24de October 1817 havde indgivet til Kongen en Ansøgning om Benaadelse og undskyldte de betydelige Feil, han der tilstaaer at have begaaet, med sin svækkede Sundhed. Aarsagen hvorfore han nu er sat under Action har allene været, at han har brudt sin Troeskab og Taushed, som Preussisk Krigs-Embedsmand og i Besynderlighed som Medlem af General=Qvarteermesterstaben, og at han har gjort Forsøg paa, at tvinge den Preussiske Regiering til at udbetale ham en Pengesum, under den Trudsel, at han ellers vilde røbe de Statshemmeligheder, hvori han har været indviet. Hs. politiske Meeninger ere derved ikke komne i Betragtning. - De Engelske Journalister spotte over de dæmagogiske Optrin, som finde Sted imellem Fabrikanterne i saamange Stæder, over deres politiske Meeninger, og over deres Anførere og Talere, især udgyde de al deres Haan over den velbekiendte Hr. Hunt, som nu arbeider paa at tilveiebringe en Folke-Forsamling paa Qvægmarkedet i London. Disse Fabrikanteres politiske Griller fortiene vist nok at dadles; men deres Forfatning er imidlertid at beklage, da mange Tusinde af dem ikke kunne faae Arbeide, fordi der ved Maskinernes idelige Tilvært bliver forarbeidet, med en stedse ringere Anvendelse af Menneskehænder, langt mere end der kan afsættes, og da den Arbeidsløn, som bliver dem tilbudet, er nu saa ringe, at de neppe kunne tiene sig Brødet derved for sig og sine; under Krigen havde de Overflødighed, da man brugte Hænder til saamange Ting; men nu maae de i Freden lide Nød (heraf lader vel ogsaa den stærke Udvandring fra England til Jnsurgenternes Krigstieneste sig forklare) mange slette Mennesker betiensig nu af denne Nødstilstand for at gjøre disse nødlidende Mennesker misfornøiede med Regieringen, som de tilskrive al deres Elendighed, og for derved at bevirke en Statsrevolution, hvorved de kunne profitere, (for Øieblikket tiene disse lastværdige Machinationer blot til at styrke Regieringens Anseelse hos alle oplyste og veltænkende Mennesker, og hos Nationens Masse i det Hele; men støde ugunstige Omstændigheder til for Landet, og hvor let kunne de ikke indtreffe, saa kan en saadan Folkestemning blive overmaade farlig, og den kan gaae saavidt, at en Krig kan blive en Statsfornødenhed. - Englands farligste Modstander bliver altid Amerika, og dernæst Frankerige; det kan derfore ikke være det Engelske Folk behageligt, at man i hiint Land lægger nu saameget Vind paa, at tilveiebringe det gamle Venskab imellem Friestaterne og det Franske; hvilken nyelig har viist sig ved et glimrende Bal, som Staden Washington gav den 18de Mai til Ære for den Franske Gesandt Hr. Hyde de Neusville, hvorved Emblemer paa de tidlige Forbindelser imellem begge Nationer vare anbragte, og prydede Dandsesablen, og hvorved de forenede Franske og Amerikanske Fahner førte den Jndskrift: Vore første Allierede i Friehedens Sag. Breve fra Cap Henry paa Hayti melde: at den Engelske Admiral Sir Home Popham er ankommet der med Fregatten Jphigenie og Briggen Beaver og er blevet gandske overordentlig gunstig modtagen af Kong Cristoph; man havde foranstaltet alle Slags Forlystelser og Hoffeste, og Kongen giorde sig al Umage for at tilkiendegive Admiralen sit gode Sindelag imod England.